**Kinnitatud direktori käskkirjaga nr 1-2/3/2024**

**03.09.2024**

****

HARIDUSLIKE ERIVAJADUSTEGA ÕPILASTE ÕPPE KORRALDUS

JA TUGITEENUSTE RAKENDAMISE KORD

Väljavõte Ruila PK õppekavast, peatükk 6.

**6. HARIDUSLIKE ERIVAJADUSTEGA ÕPILASTE ÕPPEKORRALDUS JA TUGITEENUSTE RAKENDAMISE KORD**

Tugiõppesüsteem toetab Ruila Põhikoolis õpilase arengut tulenevalt tema hariduslikest erivajadustest, eesmärgiks saavutada põhikooli ja gümnaasiumi õppekava nõuetele vastavaid tulemusi. Ruila Põhikooli tugiõppesüsteem on kehtestatud „[Põhikooli- ja gümnaasiumiseaduse](https://www.riigiteataja.ee/akt/dyn=129122010088&id=13337919%21pr51lg4;13337919%21pr52lg2)” alusel.

Tugiõppesüsteemi koordineerib ja valdkonna eest vastutab Ruila Põhikoolis HEV-õppe koordinaator. Tugiõppesse on kaasatud kõik õpetajad. Süsteem loob õpilase toetamiseks võrgustiku, mille eesmärgiks on iga individuaalse õpijuhtumi lahendamiseks kujundada õpilasest, õpetajast, klassijuhatajast, lapsevanemast ühtne meeskond.

Tugiõppevõimalused Ruila Põhikoolis jagunevad järgmiselt:

1. üldine tugi
2. tõhustatud tugi
3. eritugi

**6.1 ÜLDINE TUGI**

**Töö andekate õpilastega**

Erinevate õppeainete süvendatud õpetamine aineolümpiaadidel, konkurssidel, võistlustel ja näitustel osalemiseks. Suunatakse õpilasi koostöös aineõpetaja ja lapsevanemaga osalema Tartu Ülikooli Teaduskoolis.

**Õpilase esmane abistamine ja nõustamine aineõpetaja poolt (tunnis ja tunnivälisel ajal)**

Kool võimaldab õpiraskuste korral tunnikontrollide, iseseisvate tööde, kontrolltööde, tasemetööde, eksamitööde sooritamisel eritingimusi ja järgmist õpiabi:

1. lisaaega kuni 15 minutit ühe astronoomilise tunni kohta;
2. tunnikontrollide, iseseisvate tööde, kontrolltööde, tasemetööde ja eksamitööde läbiviimist eraldi ruumis;
3. arvuti kasutamist ilma õigekirjakontrolli programmi (spelleri) kasutamiseta õpilasele, kes ei saa kirjutada või kelle käekiri on erivajadusest tingituna raskesti loetav;
4. spetsiifilise lugemishäirega (düsleksia) õpilasele eksamiküsimuste ja teksti ettelugemist;
5. õpiraskusega õpilasele abivahendite (sõnaraamatud, abivalemid, näitlikud materjalid, jms) kasutamist;
6. õpiraskusega õpilasele töökorralduste ja tööülesannete teksti täpsemat lahtikirjutamist, ümberstrukureerimist või suulist selgitamist;
7. spetsiifilise õighekirjahäirega (düsgraafia) õpilasele emakeele, vene keele, soome keel ja inglise keele tunnikontrollide, iseseisvate tööde, kontrolltööde, tasemetööde ja eksamitööde sooritamisel diferentseeritud hindamist.

**Individuaalne tugi**

Õppimine toimub individuaalse kava alusel koos teiste õpilastega klassiruumis. Individuaalsele õppekavale suunatakse õpilane lapsevanema avalduse ja direktori käskkirja alusel.

Individuaalsele õppekavale suunamise algatab lapsevanem, aineõpetaja või klassijuhataja.

**Ainekonsultatsioonidesse suunamine**

Konsultatsiooni soovitatakse aineõpetaja ettepanekul. Õpetajatel on kindlaksmääratud konsultatsiooniajad, mis kajastuvad ka kooli kodulehel.

**Järelevastamine**

Kirjalike tööde järelevastamiseks või tegemata tööde sooritamiseks on 2 korda nädalas kindlaks määratud aeg. Kirjalike tööde tegemise eelduseks on osalemine ainekonsultatsioonides.

**Õpiabirühm**

Eesmärk on toetada 1.-9. klassi õpilaste arengut tulenevalt nende hariduslikest erivajadustest, et võimaldada neil saavutada Põhikooli riikliku õppekava nõuetele vastavaid õpitulemusi.

Õpiabirühma võimaldatakse neile, kellel on spetsiifilised õpioskuste häired, motoorika ja segatüüpi arenguhäired ja neile algklassiõpilastele, kes vajavad õpioskuste ja –harjumuste kujunemiseks abistavat õppekorraldust. Oluline on määrata laste tugevad ja nõrgad küljed, et esimestele toetudes arendada teisi.

Õpiabi vajavad õpilased selgitatakse välja esimese õppeveerandi uuringute põhjal koostöös klassi- ja aineõpetajatega. Õpilaste vajadustest lähtuvalt toimuvad õpivõimekust ja oskusi parandavad tunnid, kus suur tähelepanu on suunatud lugemisoskuse (nii funktsionaalse kui ka tehnilise) ja õigekirja parandamisele. Õpiabiga on ühendatud ka vajadusel logopeedilise abi osutamine. Õpiabirühmad moodustatakse vastavalt vajadusele ja neisse suunatakse lapsevanema nõusolekul direktori käskkirja alusel. Õpiabiõpetaja avab vajadusel õpilasele vaatluskaardi, mida täidetakse koostöös aineõpetajate, klassijuhatajaga.

**Kunstiteraapia**Tugiteenust osutab kunstiterapeut. Kunstiteraapia eesmärgid on: maandada pingeid,  
arendada sotsiaalseid oskusi, toetada iseseisvumist, pakkuda eduelamust ja rõõmu, arendada  
keskendumisoskust, toetada traumakogemusest taastumist, arendada kognitiivseid võimeid,  
kõne arendamine. Klassijuhataja ja HEV koordinaator suunavad õpilase teenusele  
lapsevanema nõusolekul. Tagasiside sisu fikseeritakse õpilase vaatluskaardil.

**Õpilünkade tasandamise rühm**

Rühm on loodud õpilastele, kes vajavad täiendavat tuge tekkinud õpilünkade täitmiseks. Õpilünkade tasandamise rühm moodustatakse vastavalt vajadusele ja neisse suunatakse lapsevanema nõusolekul direktori käskkirja alusel.

**Kõneravi**

Kõneravi tundides osalevad need õpilased, kelle suulise ja/või kirjaliku kõne areng takistab põhikooli riikliku õppekava täitmist.  Logopeed tegeleb kõnearendusliku tööga ning mälu, taju ja mõtlemist arendavate harjutustega. Põhitähelepanu on pööratud hääliku- ja foneemianalüüsi kujundamisele ning õigekirjaoskuste kinnistamisele.

Vajadusel annab logopeed nõu õpetajatele ja lapsevanematele õpiraskustega laste õpetamiseks.

Kõneravi tunnid toimuvad individuaal- või rühmatööna. Rühmad (2-4 õpilast) moodustatakse ühesuguse vajadusega õpilastest, samuti püütakse arvestada laste kõne arengu sarnast taset. Vajadusel töötatakse 1-2 õpilasega individuaalselt. Rühmade koosseis võib õppeaasta jooksul muutuda. Lugemis- ja kirjutamisraskustega õpilaste rühmatundidesse suunatakse esimese õppeveerandi uuringute põhjal lapsevanema nõusolekul direktori käskkirja alusel. Kõneravi tunnid toimuvad logopeedi koostatud kava alusel.

**Psühholoogiline nõustamine**

Tugiteenust osutab koolipsühholoog. Suunamise aluseks võetakse: probleemid kodus ja eakaaslastega või õppetööga seotud probleemid. Klassijuhataja suunab õpilase nõustamisele lapsevanema nõusolekul, täidab õpilase nõustamise suunamislehe ja saab tagasisidet personaalselt. Tagasiside sisu fikseeritakse nõustamislehel.

**Sotsiaalpedagoogiline nõustamine**

Tugiteenust osutab sotsiaalpedagoog.

Eesmärgiks on tegeleda probleemidega, mis takistavad õpilasel hariduse omandamist. Keskmes on õpilase õppetööga seotud probleemid, põhjuseta puudumine, sotsiaalsete oskuste arendamine ning kiusamise ennetamine.

**Eripedagoogiline nõustamine**

Tugiteenust osutab eripedagoog. Eesmärk on eakaaslastest eristuva õppija arengu toetamine ja suunamine. Ta teeb koostööd vanemate, õpetajate, teiste erialaspetsialistide ja kolleegidega ning nõustab neid. Klassijuhataja või aineõpetaja suunab õpilase nõustamisele lapsevanema nõusolekul, täidab õpilase nõustamise suunamislehe ja saab tagasisidet personaalselt. Tagasiside sisu fikseeritakse nõustamislehel.

**Pikapäevarühm**

Rühmas osalevad kõik koolibussidega sõitvad 1.-4. klassi õpilased. Pikapäevarühma nimekirja kinnitab kooli direktor lapsevanemate avalduse põhjal. Pikapäevarühm töötab iga päev vastavalt Ruila Põhikooli pikapäevarühma nädalaplaanile.

**Õpetaja abi**

Õpetaja abi rakendamise otsustab direktor. Õpetaja abi on toeks erivajadustega õpilastele, abistab igapäevaselt hariduslike erivajadustega õpilasi individuaalselt ja/või õppetundides koostöös õpetajaga.

**Huviringid**

Huvitöö eesmärgiks on välja selgitada kõrgendatud huvi ja võimetega õpilased ning suunata neid tegelema oma huvialaga vabal tahtel ja vabal ajal. Pakume mitmekesiseid võimalusi loov- ja huvitegevuseks. Õpi-, loov- ja huvitegevus on lõimitud. Ringitunnid toetavad koolis õppetööd.

**Arenguvestlus**

Õpilase arengu toetamiseks korraldatakse temaga koolis vähemalt üks kord õppeaastas arenguvestlus, mille põhjal lepitakse kokku edasises õppes ja arengu eesmärkides.

Arenguvestlusel osalevad õpilane, klassijuhataja ja õpilase vanem. Kui kool ei ole saanud koolikohustusliku õpilase vanemaga arenguvestluse aja kokkuleppimiseks kontakti või vanem ei ole teist korda ilmunud arenguvestlusele kokkulepitud ajal, teavitab kool sellest õpilase elukohajärgset vallavalitsust, kes vajaduse korral rakendab meetmeid lapse õiguste kaitsmiseks.

Arenguvestluse korraldamise tingimused ja korra kehtestab kooli direktor (õppekava lisa nr 6)

**6.2 TÕHUSTATUD TUGI**

Tõhustatud toe õppe rakendamise otsustab direktor.

Tõhustatud tuge rakendatakse püsiva õpiraskuse, raske somaatilise haiguse, düsleksia, düsgraafia, lihtsustatud õppe, käitumishäire ja kasvatusraskuse korral koolivälise nõustamismeeskonna soovitusel. Õpilasele rakendatakse individuaalset õppekava ühes või mitmes aines; osaajalist õpet individuaalselt või rühmas või rakendatakse individuaalset tugiisikut klassis toimuva õppetöö ajal. Tugiisiku rakendamise otsustab direktor, aluseks võetakse lapse puude otsus.

**Ratsutamisteraapia** on hobust kaasav terapeutiline tegevus, kus lähtutakse lapse vajadustest ja püstitatud eesmärkidest. Teraapia vormiks on sotsiaalpedagoogiline hobuteraapia, mis hõlmab eesmärgistatud tegevusi tallis ja hobustega.   
Ratsutamisteraapia tunnid on mõeldud lastele (vanuses 5-15), kes vajavad tuge sotsiaalsete oskuste arendamisel, tähelepanu- ja keskendumisvõime parendamisel, ärevuse maandamisel ning enesekindluse ja positiivse minapildi loomisel.

Ratsutamisteraapia tunnid toimuvad Ruila Tallis ning neid viib läbi MTÜ Ruila Ratsakooli ratsutamisteraapia instruktor Kaiti Kirsipuu.

Vabade kohtade olemasolul suunab lapse ratsutamisteraapiasse kooli HEVkoordinaator.

Ratsutamisteraapias osalemiseks on vajalik lapsevanema kirjalik nõusolek.

**6.3 ERITUGI**

Eritoe õppe rakendamise otsustab direktor.

Erituge rakendatakse erandjuhtudel raske psüühikahäirega või muu raske haigusega õpilasele, kellele tõhustatud tugi ei ole andnud tulemusi. Õppetöö toimub põhikooli riikliku õppekava või põhikooli lihtsustatud riikliku õppekava alusel.

**Eriklass.**

Eriklassi avamise otsustab direktor.Õpet viiakse läbi kuni kuue õpilasega eriklassis. Õppetöö toimub põhikooli riikliku õppekava alusel osaajalise õppena individuaalselt või rühmas.

**Ratsutamisteraapia**

on hobust kaasav terapeutiline tegevus, kus lähtutakse lapse vajadustest ja püstitatud eesmärkidest. Teraapia vormiks on sotsiaalpedagoogiline hobuteraapia, mis hõlmab eesmärgistatud tegevusi talli ja hobustega.   
Ratsutamisteraapia tunnid on mõeldud lastele (vanuses 5-15), kes vajavad tuge sotsiaalsete oskuste arendamisel, tähelepanu- ja keskendumisvõime parendamisel, ärevuse maandamisel ning enesekindluse ja positiivse minapildi loomisel.

Ratsutamisteraapia tunnid toimuvad Ruila Tallis ning neid viib läbi MTÜ Ruila Ratsakooli ratsutamisteraapia instruktor Kaiti Kirsipuu.

Vabade kohtade olemasolul suunab lapse ratsutamisteraapiasse kooli HEVkoordinaator.

Ratsutamisteraapias osalemiseks on vajalik lapsevanema kirjalik nõusolek.

Kool teeb koostööd Saue Vallavalitsuse, teiste valla haridusasutuste ja organisatsioonidega ning kohaliku kogukonnaga.